Diari Oficial de la Generalitat Valenciana


Sumari del DOGV 6836, del 08-08-2012 (2012/7847)

ORDE 16/2012, de 30 de juliol, de la Conselleria de Presidència, per la qual es crea un fitxer de dades de caràcter personal denominat «Directori ciutadà per a correu informatiu de la Conselleria de Presidència».
--------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2012/07/30/16/dof/vci/html**

### Dades del document

Número de DOGV
:   6836

Data del DOGV
:   08-08-2012

Secció del DOGV
:   I. DISPOSICIONS GENERALS

Número del document
:   2012/7847


Data del document
:   30-07-2012

Organisme emissor
:   Conselleria de Presidència

Tipus de document
:   Ordre

Descriptors 

:   * dades personals
    * base de dades
    * legislació
    * administració regional

ORDE 16/2012, de 30 de juliol, de la Conselleria de Presidència, per la qual es crea un fitxer de dades de caràcter personal denominat «Directori ciutadà per a correu informatiu de la Conselleria de Presidència». [2012/7847]  
PREÀMBUL  
  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal (LOPD), disposa que la creació, modificació o supressió dels fitxers de les administracions públiques podrà fer-se per mitjà de disposició de caràcter general publicada en el Boletín Oficial del Estado o diari oficial corresponent.  
  
Per tant, i complint amb les previsions contingudes en l'article esmentat, la Conselleria de Presidència procedix a la creació d'aquell fitxer, aprovant la present orde de regulació. El Reglament de desplegament de la LOPD, aprovat per Reial Decret 1720/2007, de 21 de desembre, determina en l'article 54 el contingut mínim de la disposició o acord pel qual es crea el fitxer.  
Per la seua banda, el Decret 96/1998, de 6 de juliol, del Consell, pel qual es regula l'organització de la funció informàtica, la utilització dels sistemes d'informació i el registre de fitxers informatitzats en l'àmbit de l'administració de la Generalitat, determina en el capítol III del títol I el procediment d'inscripció en este últim dels fitxers informatitzats de dades personals creats o gestionats pels distints òrgans o entitats de la Generalitat, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.   
  
Per consegüent, una vegada complits els tràmits establits en el Decret 96/1998, de 6 de juliol, del Consell, i a fi de complir el mandat de l'article 20 de la LOPD, sobre creació, modificació o supressió dels fitxers de les administracions públiques que continguen dades de caràcter personal i assegurar als ciutadans l'exercici dels seus legítims drets, fent ús de les atribucions que tinc conferides per l'article 28.e de la Llei 5/1983, així com pel vigent Reglament Orgànic i Funcional de la Presidència i de la Conselleria de Presidència, aprovat per Decret 110/2011, de 2 de setembre, del Consell, complits els tràmits de l'article 43.1 de la Llei 5/1983, de 30 de desembre, del Consell, i conforme amb el Consell Jurídic Consultiu de la Comunitat Valenciana,  
  
  
ORDENE  
  
Article 1. Declaració de fitxers  
La present Orde té com a objecte la creació d'un fitxer de tractament de dades de caràcter personal que es relaciona en l'annex d'esta.  
  
  
Article 2. Creació  
Es crea en la Conselleria de Presidència un nou fitxer de dades de caràcter personal denominat «Directori ciutadà per a correu informatiu de la Conselleria de Presidència», de conformitat amb el que disposa l'article 20 de la LOPD, el responsable del qual és la Direcció General de Participació Ciutadana de la Conselleria de Presidència.  
  
Article 3. Exercici de drets  
Els afectats o titulars de les dades personals continguts en el fitxer informatitzat i a què es fa referència en l'annex poden exercir els seus drets d'accés, rectificació i cancel·lació de dades, quan corresponga, davant de l'òrgan administratiu que es concreta en la present orde. Així mateix, poden exercir el dret d'oposició regulat en l'article 17 de la LOPD i en els articles 34 i següents del seu Reglament de desplegament.  
  
Article 4. Inscripció del fitxer  
La creació del fitxer de tractament de dades de caràcter personal de «Directori ciutadà per a correu informatiu de la Conselleria de Presidència» serà objecte d'inscripció en el Registre de Fitxers Informatitzats de l'Administració de la Generalitat, sense perjuí de l'obligatòria inscripció en el Registre General de Protecció de Dades, adscrit a l'Agència Espanyola de Protecció de Dades.  
  
Article 5. Absència d'incidència en el gasto pressupostari de la Generalitat  
La implementació i posterior desplegament d'esta orde no podrà tindre cap incidència en la dotació de tots i cada un dels capítols de gasto assignats a la Conselleria que la propose, i, en tot cas, haurà de ser atés amb els seus mitjans personals i materials.  
  
DISPOSICIÓ FINAL  
  
Única. Entrada en vigor  
La present Orde entrarà en vigor l'endemà de la seua publicació en el Diari Oficial de la Comunitat Valenciana.  
  
València, 30 de juliol de 2012  
  
El conseller de Presidència   
JOSÉ CISCAR BOLUFER  
  
  
ANNEX ÚNIC  
  
Descripció del fitxer de dades de caràcter personal denominat «Directori ciutadà per a correu informatiu de la Conselleria de Presidència»  
  
1. Nom del fitxer  
Creació del fitxer de dades de caràcter personal de «Directori ciutadà per a correu informatiu de la Conselleria de Presidència».  
2. Descripció del fitxer  
a) Finalitat del fitxer i usos previstos per a este.  
- Comunicar-se amb la ciutadania en relació amb temes d'interès de l'àmbit de la Conselleria de Presidència per a remetre-li informació o per a demanar la seua opinió.  
b) Persones o col·lectius sobre els quals es pretén obtindre dades de caràcter personal o que resulten obligats a subministrar-los.  
- Persones físiques.  
c) Procediment de recollida de dades de caràcter personal.  
- Per via electrònica, inclosa la telefònica, o per correu postal, facilitats per la persona sol·licitant.  
d) Estructura bàsica del fitxer i descripció dels tipus de dades de caràcter personal inclosos en este i sistema de tractament.  
- Dades de caràcter identificatiu:  
Nom i cognoms, adreça (postal, electrònica) i telèfon, tant fix com mòbil.  
- Sistema de tractament:  
Completament automatitzat.  
e) Cessions de dades de caràcter personal i, si és el cas, transferències de dades que es prevegen a països tercers.  
- A les subsecretaries de les conselleries de la Generalitat, en funció de la informació rebuda.  
f) Òrgan de l'administració responsable del fitxer.  
- Direcció General de Participació Ciutadana.  
g) Servicis o unitats davant els quals poden exercir-se els drets d'accés, rectificació, cancel·lació i oposició.  
- Servici de Xarxes Socials d'Atenció Ciutadana i Governança.   
Carrer dels Juristes, núm. 10. 46521 València.  
h) Mesures de seguretat amb indicació del nivell exigible.  
- En compliment del que disposa el títol VIII, particularment en la secció primera del capítol III del Reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal, aprovat pel Reial Decret 1720/2007, de 21 de desembre, s'aplicaran en este fitxer les mesures de seguretat corresponents al nivell bàsic, previstes en aquell reglament.


Còpia Permalink ELI